钦定古今图书集成/明伦汇编/家范典/第030卷 > 又三首 前人
## 钦定古今图书集成/明伦汇编/家范典/第030卷 > 又三首 前人

昨夜秋风凉气归，今朝喜色动帘帷。细斟潋滟新春
酒，戏舞斑斓旧彩衣。愿上龟莲千岁寿，永令凫藻一
家肥。也知厚德天应报，更说阴功世所希。

暑退秋容欲凛然，北堂佳气倍澄鲜。旧痾已向新凉
失，寿骨应随爽籁坚。尘外光阴那有尽，尊前风月浩
无边。痴儿六六今如许，惭愧西河不老仙。

仙人昔住紫琳房，一旦飘然下大荒。久悟客尘无自
性，故应福禄未渠央。徙居邂逅成嘉遁，捧檄因循愧
漫郎。愿借寒潭千丈碧，年年此日奉华觞。